nahid-hub/BLUGE-bengali-wikipedia-section-title-prediction huggingface dataset:
বাংলাদেশ স্বাধীন হবার পর সরকার পরিত্যক্ত সম্পত্তি (নিয়ন্ত্রণ, ব্যবস্থাপনা ও বিলিব্যবস্থা) আদেশ, ১৯৭২ (রাষ্ট্রপতির ১৯৭২ সালের ১৬ নং আদেশ) জারী করেন এবং পরিত্যক্ত সম্পত্তির সংজ্ঞার আওতাভুক্ত সম্পত্তি সমূহের নিয়ন্ত্রণ, ব্যবস্থাপনা ও বিলি ব্যবস্থার দায়িত্ব গ্রহণের বিধান রাখেন। এজাতীয় সম্পত্তির ক্ষেত্রে সরকারের সিদ্ধান্ত নিয়ে বিরোধ দেখা দেয় এবং এসব বিরোধ চিরতরে দূর করার জন্য সরকার পরিত্যক্ত ভবন (সম্পূরক বিধান) অধ্যাদেশ, ১৯৮৫ এর অধীনে সকল পরিত্যক্ত ভবনের একটি তালিকা সরকারি গেজেটে প্রকাশ করার এবং এসব সম্পত্তির উপর দাবিদাওয়া কোর্ট অব সেটেলমেন্ট নামে একটি ট্রাইব্যুনালে নিষ্পত্তি করার ব্যবস্থা করেন। কোর্ট অব সেটেলমেন্ট একজন চেয়ারম্যান ও দুজন সদস্য নিয়ে সরকার কর্তৃক গঠিত। সুপ্রীমকোর্টের বিচারক বা অতিরিক্ত বিচারক পদে আছেন বা ছিলেন কিম্বা এই পদ ধারণ করার যোগ্যতা রাখেন এমন ব্যক্তিদের মধ্য থেকে চেয়ারম্যান নিযুক্ত করা হয়। দুই সদস্যের একজনকে অতিরিক্ত জেলা জজের পদমর্যাদার নিচে নয় এমন অফিসার যারা আছেন বা ছিলেন তাদের মধ্য থেকে এবং অপর সদস্যকে সরকারের উপসচিবের পদমর্যাদার নিচে নয় এমন অফিসার যারা আছেন বা ছিলেন তাদের মধ্য থেকে নিয়োগ দেয়া হয়। কোনো সংক্ষুদ্ধ ব্যক্তি পরিত্যক্ত ভবনের তালিকা থেকে তার সম্পত্তি বাদ দেয়ার জন্য কোর্ট অব সেটেলমেন্টের কাছে আবেদন করলে কোর্ট সংশ্লিষ্ট পক্ষগুলোর বক্তব্য শুনে এবং উপস্থাপিত সাক্ষ্যপ্রমাণ বিচার বিবেচনা করে আবেদনের নিষ্পত্তি করেন। কোর্ট অব সেটেলমেন্টের সিদ্ধান্তের বিরুদ্ধে কোনো আপীল করা যায় না। তবে সংক্ষুদ্ধ ব্যক্তি কোর্ট অব সেটেলমেন্টের সিদ্ধান্তের আইনগত বৈধতা বা যথার্থতা সম্পর্কে সন্তুষ্ট হবার জন্য মামলার নথিপত্র পরীক্ষা করে দেখার উদ্দেশ্যে হাইকোর্ট বিভাগের কাছে রীট অব সার্টিওয়ারি ইস্যুর আবেদন পেশ করতে পারেন।

সঠিক অনুচ্ছেদ শিরোনাম কোনটি?
titleA. দেউলিয়া আদালত
titleB. সালিশি ট্রাইব্যুনাল ও সালিশি আপীল ট্রাইব্যুনাল
titleC. কোর্ট অব সেটেলমেন্ট
titleD. অধস্তন বিচার বিভাগ
উত্তর: titleC
সমগ্র খেলোয়াড়ী জীবনে পনেরোটি টেস্টে অংশ নেয়ার সৌভাগ্য হয়েছে অ্যাথল রোয়ানের। ৭ জুন, ১৯৪৭ তারিখে নটিংহামের ট্রেন্ট ব্রিজে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯৫১ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

অংশগ্রহণকৃত ১৫ টেস্টের সবকটিই ইংল্যান্ডের বিপক্ষে খেলেছেন। তন্মধ্যে, লেন হাটনকে এগারোবার আউট করেন। ১৯৪৮-৪৯ মৌসুমের সিরিজ থেকে ১৯৫১ সালের প্রথম টেস্ট পর্যন্ত একাধারে পাঁচবার লেন হাটন তার শিকারে পরিণত হয়েছিলেন। বারোবারও তাকে আউট করতে পারতেন। তবে, ওভালে উইকেট-রক্ষক রাসেল এনডিন সহজ ক্যাচ গ্লাভসবন্দী করতে পারেননি। ১৯৫১ সালে ইংল্যান্ড গমনের জন্য দক্ষিণ আফ্রিকা দলে অন্তর্ভূক্ত করা হয়। দলটিতে ক্লাইভ ফন রাইনেভেল্ড, অ্যাথল রোয়ান, জন ওয়েট, জ্যাকি ম্যাকগ্লিউ, রয় ম্যাকলিন, কুয়ান ম্যাকার্থি, রাসেল এন্ডিন, মাইকেল মেল, পার্সি ম্যানসেল, জিওফ্রে চাব, এরিক রোয়ান, ডাডলি নোর্স, জ্যাক চিদাম, জর্জ ফুলারটন ও নরম্যান মানের অংশগ্রহণ ছিল।

ডাডলি নোর্সের অধিনায়কত্বে খেলেন তিনি। এক বছর পূর্বে পোর্ট এলিজাবেথে বোলিংয়ের অবস্থান অপরিবর্তিত রেখে ৬০-৯-১৬৬-৫ করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. খেলার ধরন
উত্তর: titleA
চলচ্চিত্রটি ৩রা জুলাই, ২০১৬ সালে ক্যালিফোর্নিয়ার লস অ্যাঞ্জেলেসের ২০১৬ আনিমে এক্সপো সম্মেলন সভায় পরিদর্শিত হয়েছিল, এবং পরবর্তীকালে জাপানের নাট্যশালায় মুক্তি পায় ২৬শে আগস্ট, ২০১৬তে।  চলচ্চিত্রটি ৯২টি দেশে মুক্তির জন্য তালিকাভুক্ত হয়েছিল। ২রা ডিসেম্বর, ২০১৬ সালে এটি হুয়াক্সিয়া ফিল্ম ডিস্ট্রিবিউশন কর্তৃক চীনে মুক্তি পায় । অষ্কার-এর যোগ্যতা অর্জনের জন্য চলচ্চিত্রটি লস অ্যাঞ্জেলেসে এক সপ্তাহের(২-৮ ডিসেম্বর, ২০১৬) জন্য মুক্তি পেয়েছিল। ১৭ই জানুয়ারি, ২০১৭ সালে ফানিমেশন ঘোষণা দেয় যে, চলচ্চিত্রটি উত্তর আমেরিকার নাট্যশালায় মুক্তি পাবে ৭ই এপ্রিল, ২০১৭ সালে। চলচ্চিত্রটি ২৪শে নভেম্বর ম্যাডম্যান এন্টারটেনমেন্ট কর্তৃক অস্ট্রেলিয়ার সিনেমা হলগুলোতে চলচ্চিত্রটির মূল জাপানি এবং ইংরেজি ডাব সংস্করণে সীমিত সময়ের জন্য মুক্তি পায়। ম্যাডম্যান এন্টারটেনমেন্ট চলচ্চিত্রটি নিউজিল্যান্ডেও প্রকাশ করে ১লা ডিসেম্বরে। ২৪ নভেম্বর যুক্তরাজ্যে চলচ্চিত্রটি মুক্তি পায় ।

সঠিক অনুচ্ছেদ শিরোনাম কোনটি?
titleA. প্রকাশ
titleB. অভ্যর্থনা
titleC. সমালোচনামূলক অভ্যর্থনা
titleD. নির্মাণ
উত্তর: titleA
২০ শতকের বিশ্ব বাণিজ্যে আমদানি-রপ্তানি পণ্যের ব্যপকতা, সেবা খাতের উন্নয়ন ও বহুজাতিক ফার্মের উপস্থিতি লক্ষ করা যায়। এ সময় আমদানি-রপ্তানি বৃদ্ধি পায়। ১৯ শতকের চেয়ে ২০ শতকে সেবা খাতের ব্যবসাও উল্লেখযোগ্যভাবে বেড়ে যায়। অপর যে বিষয়টি এই দুই শতকের বৈশ্বিক বাণিজ্যকে পৃথক করে তা হল বহুজাতিক সহযোগিতা বৃদ্ধি। বহুজাতিক সহযোগিতার কারণে ১৯ শতকের তুলনায় ২০ শতকে বাণিজ্যের "আকস্মিক উন্নয়ন" ঘটে। ২০ শতক শুরুর পূর্বে বিনিয়োগের ক্ষেত্রে শুধু পোর্টফোলিও বিনিয়োগ হয়, বাণিজ্য বা উৎপাদন সম্পর্কিত কোন সরাসরি বিনিয়োগ দেখা যায়নি।

২০ শতকে বাণিজ্যিক সমন্বয় ঘটে, বাণিজ্যে প্রতিবন্ধকতা দূর কমে যায় ও পণ্য পরিবহন খরচ কমে যায়। বহুজাতিক কোম্পানিগুলো নিজেদের মধ্যে বিভিন্ন চুক্তি ও মতৈক্যে পৌঁছায়, ফলে সৃষ্টি হয় শুল্ক ও বাণিজ্যে সাধারণ চুক্তি, উত্তর আমেরিকার মুক্ত বাণিজ্য চুক্তি, বিশ্ব বাণিজ্য সংস্থা ও ইউরোপীয় ইউনিয়নের মত প্রতিষ্ঠান। ইউরোপীয় ইউনিয়ন বাণিজ্যে শুল্ক বাধা অনেকাংশে হ্রাস করে। ১৮৯০ থেকে শুরু করে প্রথম বিশ্ব যুদ্ধ পর্যন্ত বাণিজ্যে অস্থিতিশীলতা বিরাজ করে কিন্তু যুদ্ধ পরবর্তী সময়ে অর্থনৈতিক উন্নয়ন স্থিতিশীলতার দিকে যায়। জাতীয় পণ্য দেখভালের দায়িত্ব মানুষ নিজেই নিয়ে নেয়, তারা এটাও নিশ্চিত করে যে কোন বিদেশি পণ্য দেশীয় পণ্যের স্থান দখল সমাজে বেকারত্ব বাড়িয়ে সমাজকে অস্থিতিশীল করে তুলছে কি না। প্রযুক্তির উন্নয়ন পরিবহন খরচ কমিয়ে দিয়েছে, ১৯ শতকে পণ্য পরিবহনে যেখানে সপ্তাহ থেকে মাসাধিক কাল লাগতে সেখানে ২০ শতকে তা কয়েক ঘণ্টা থেকে অল্প কয়েকদিনের মধ্যেই এক মহাদেশ থেকে আরে মহাদেশে পরিবহন করা যাচ্ছে।

সঠিক অনুচ্ছেদ শিরোনাম কোনটি?
titleA. প্রারম্ভিক বিশ্বায়ন
titleB. মূলধন, বিনিয়োগ ও অর্থনৈতিক ব্যবস্থা
titleC. বিশ্ব বাণিজ্য ব্যবস্থা
titleD. দ্বিতীয় বিশ্ব যুদ্ধোত্তর বিশ্বঃ বিশ্বায়নের পুনরুত্থান
উত্তর: titleC
শিয়ারা আরও বিশ্বাস করে যে কেবলমাত্র এই আ'ম্মাহরই খলিফা হওয়ার অধিকার রয়েছে, যার অর্থ ঐক্যমতের (ইজমা) দ্বারা নির্বাচিত হোক বা না হোক অন্য সকল খলিফা খিলাফতের দখলদার, তাই এই রাজনৈতিক অবস্থানগুলি ঐশ্বরিক অবস্থান নয়।

সকল মুসলমান বিশ্বাস করে যে মুহাম্মদ (সা.) বলেছেন: "যার কাছে আমি মাওলা, আলী তার মাওলা।" সুন্নী ও শিয়া উভয়ের সংগ্রহের ৪৫ টির বেশি হাদীস গ্রন্থে এই হাদীসটি বিভিন্নভাবে বিভিন্ন সূত্র ধরে বর্ণনা করা হয়েছে। এই হাদীসটি আল-তিরমিযী, ৩৭১৩ নং হাদীস; পাশাপাশি ইবনে মাজাহ, ১২১ নং হাদীস; প্রমুখ হাদীস সংগ্রহকারীগণও বর্ণনা করেছেন। সুন্নি ও শিয়া-র মধ্যে বিরোধের প্রধান বিষয়টি 'মাওলা' শব্দের ব্যাখ্যা নিয়ে। শিয়াদের কাছে শব্দটির অর্থ 'মাস্টার' এবং এর উচ্চতর তাৎপর্য আছে, যেমনটি এই শব্দটি তার জীবদ্দশায় মুহাম্মদকে সম্বোধন করার জন্য ব্যবহৃত হতো। সুতরাং, মুহাম্মদ যখন মৃত্যুর মাত্র কয়েক মাস আগে প্রকৃতপক্ষে (মৌখিক ভাবে) ও শারীরিকভাবে (আবু বকর, উমর ও উসমান সহ [ভবিষ্যতের তিনজন খলিফা যারা আলীর আগে খলিফা হন] তার নিকটতম সহচরদের উপস্থিতিতে আলীর প্রতি আনুগত্যের চিহ্ন হিসেবে উভয়ের হাত ধরে প্রকাশ্যে আলীকে তাদের গুরু হিসেবে গ্রহণ করেন) গাদিরি খুম ওয়াসিসে তার উপাধি এবং সকল মুসলমানের জন্য আলীকে মাওলা হিসাবে সম্বোধন করার রীতিটি হস্তান্তর করেন, তখন মুহাম্মদ মারা যাওয়ার আগেই যে লোকেরা আলীকে মুহাম্মদের "তাত্ক্ষণিক উত্তরসূরি" হিসাবে দেখেছিল তারা শিয়া হিসাবে পরিচিতি লাভ করে। তবে সুন্নিদের কাছে এই শব্দের অর্থ কেবলমাত্র 'প্রিয়' বা 'শ্রদ্ধেয়' এবং এর অন্য কোন তাৎপর্য নেই।

সঠিক অনুচ্ছেদ শিরোনাম কোনটি?
titleA. ভূমিকা
titleB. শিয়া ইমামতের বিষয়ে সুন্নী অভিমত
titleC. ইসমাইলি দর্শন
titleD. ব্যুৎপত্তি
উত্তর: titleA
১৯৭১ সাল থেকে ১৯৮৪-৮৫ মৌসুম পর্যন্ত ডেভিড ও’সালিভানের প্রথম-শ্রেণীর খেলোয়াড়ী জীবন চলমান ছিল। ১৯৭১ সালে হ্যাম্পশায়ারের পক্ষে প্রথমবারের মতো প্রথম-শ্রেণীর ক্রিকেটে অংশ নেন। সফররত ভারতীয় একাদশের বিপক্ষে খেলায় ৬৪.৪ ওভার বোলিং করেন। বোলিংয়ে নেমে ৫/১১৬ ও ৩/২৭ বোলিং পরিসংখ্যান দাঁড় করান। ১৯৭২ সালে বড়দের দলে খেলার জন্যে হ্যাম্পশায়ার কর্তৃপক্ষ তার সাথে চুক্তিতে আবদ্ধ হয়।

১৯৭২ সালে মাঝারিমানের খেলা উপহার দেন। হ্যাম্পশায়ারের পক্ষে ১১টি খেলায় অংশ নিয়ে ২৯.৮৬ গড়ে ২৯ উইকেট লাভ করেন। ১৯৭২-৭৩ মৌসুমে নিউজিল্যান্ডে তিনি তার প্রথম প্রথম-শ্রেণীর খেলাগুলোয় অংশ নিয়েছিলেন। প্লাঙ্কেট শীল্ডে সেন্ট্রাল ডিস্ট্রিক্টসের পক্ষে পাঁচটি খেলায় অংশ নিয়ে ২২.৭৩ গড়ে ১৯ উইকেট দখল করেন। ১৯৭৪-৭৫ ও ১৯৭৫-৭৬ মৌসুমে সেন্ট্রাল ডিস্ট্রিক্টসের পক্ষে দূর্দান্ত খেলা উপহার দেন। 

সঠিক অনুচ্ছেদ শিরোনাম কোনটি?
titleA. ভারত গমন
titleB. প্রথম-শ্রেণীর ক্রিকেট
titleC. অবসর
titleD. শৈশবকাল
উত্তর: titleB
কৃষিনির্ভর সংস্কৃতিতে শিক্ষানবিশকালে কৃষিকার্য, বিনিময় এবং গৃহনির্মাণ দক্ষতা পিতা থেকে পুত্রে বা গুরু থেকে শিষ্যে যেতে পারে। সমাজ তাদের বাচ্চাদের তাদের সাংস্কৃতিক ঐতিহ্য এবং বিশ্বাস শিখতে এবং আত্মস্থ করার প্রয়োজনীয়তার সাথে একমত এবং তারা পরিবারে এটি অনানুষ্ঠানিকভাবে করার চেষ্টা করে বা শিশুদের একত্রিত করে একজন প্রাপ্তবয়স্ক শিক্ষককে নিযুক্ত করে। 

এটি ধর্মীয় সম্প্রদায়গুলিকে শিক্ষা সরবরাহকারী এবং পাঠ্যক্রম সংজ্ঞায়িত করার দিকে পরিচালিত করে। তাদের পবিত্র পাঠ থেকে প্যাসেজ পাঠ করা শেখা অগ্রাধিকার পায়। তাদের সমাজের অগ্রগতির জন্য, মৌখিক ঐতিহ্যকে অবশ্যই ছাপিয়ে লিখিত রুপ দেয়া উচিত; কিছু শিক্ষার্থী অবশ্যই তাদের প্যাসেজগুলি লিখে রাখবে। অনেক শিক্ষার্থীর লেখা আছে তা পড়তে হবে। এর ফলে মাদ্রাসা ও বিদ্যালয়গুলিতে আনুষ্ঠানিক শিক্ষার ব্যবস্থা হয়েছিল। 

কেনাবেচা এবং হিসাবরক্ষণ পরিচালনার চাহিদা তৈরি হয়। প্রাথমিক দক্ষতা এইভাবে সাক্ষরতা এবং সংখ্যার অন্তর্ভুক্ত হয়। 

সঠিক অনুচ্ছেদ শিরোনাম কোনটি?
titleA. সংজ্ঞা
titleB. ইতিহাস
titleC. প্রাথমিক শিক্ষা পর্বের সময় শিশুদের বিকাশ
titleD. সহস্রাব্দ উন্নয়ন লক্ষ্যমাত্রা
উত্তর: titleB
আন্তর্জাতিক ক্রিকেট কাউন্সিল বা আইসিসি’র প্রদত্ত শর্তাবলী অনুযায়ী একটি খেলা তখনই প্রথম-শ্রেণীর ক্রিকেট খেলারূপে গণ্য হবে যদি - 

টেস্ট খেলা ৫দিনের ও প্রথম-শ্রেণীর খেলারূপে পরিগণিত। কেবলমাত্র আইসিসির পূর্ণাঙ্গ সদস্য দেশভূক্ত দলগুলো এতে অংশ নেয়। আইসিসিতে তাদের বর্তমান অবস্থান ও আইসিসির শর্তাবলী প্রয়োগের মাধ্যমে টেস্ট খেলা অনুষ্ঠিত হয়।

দুই ইনিংসে সম্পন্ন খেলায় ফলো-অনের নিয়মে ব্যতিক্রম রয়েছে। যদি কোন দল প্রতিপক্ষের প্রথম ইনিংসের তুলনায় দ্বিতীয় ইনিংসে কম রান সংগ্রহ করে তাহলে দলটিকে পুণরায় ব্যাট করতে খেলার তৃতীয় ইনিংসে নামতে হয় অর্থাং, প্রথম ইনিংসের অব্যহতি পরেই পুণরায় ব্যাটিংয়ে নামলে তা ফলো-অন নামে পরিচিতি পায়। প্রথম-শ্রেণীর ক্রিকেটে খেলার দিন সংখ্যার উপর ফলো-অন নির্ধারিত হয়। টেস্টে ২০০ বা ততোধিক রানের পার্থক্যের জন্য ফলো-অন হয়ে থাকে। যদি খেলা তিন বা চারদিনের জন্য অনুষ্ঠিত হয়, তাহলে এক্ষেত্রে রানের পার্থক্য হবে ১৫০ রান।

সঠিক অনুচ্ছেদ শিরোনাম কোনটি?
titleA. স্বীকৃতিপ্রাপ্ত খেলা
titleB. শর্তাবলী
titleC. আইসিসি ১৯৪৭
titleD. জিএইচকে ১৮৯৫
উত্তর: titleB
এই বিষয়টি এখনও বোধগম্য নয় কেন মহাবিশ্বে পদার্থের থেকে প্রতিপদার্থের পরিমাণ বেশি। ধারণা করা হয়, মহাবিশ্ব যখন নবীন এবং প্রচণ্ড উত্তপ্ত ছিল তখন, এটি পরিসাংখ্যিক সাম্যাবস্থা বজায় রাখছিল অর্থাৎ এতে বেরিয়ন এবং প্রতিবেরিয়নের পরিমাণ সমান ছিল। কিন্তু বর্তমান পর্যবেক্ষণ প্রমাণ করেছে যে পর্যবেক্ষণযোগ্য মহাবিশ্ব প্রায় পুরোটাই পদার্থ দ্বারা গঠিত। এর সমাধানে বলা হয়েছে, বেরিওজেনেসিস নামক একটি অজ্ঞাত পদ্ধতি এই অপ্রতিসাম্যের সৃষ্টি করেছে। বেরিওজেনেসিস ঘটার জন্য শাখারভ শর্তগুলো অবশ্যই পূর্ণ হতে হবে। বিজ্ঞানী আন্দ্রেই শাখারভ এই শর্তগুলো উত্থাপন করেন। এই শর্তগুলোতে বলা হয়েছে, মহাবিশ্বে সেই বেরিয়ন সংখ্যা থাকতে হবে যা সংরক্ষিত নয়, সি-প্রতিসাম্য এবং সিপি-প্রতিসাম্য লংঘন করতে হবে এবং মহাবিশ্বকে তাপগতীয় সাম্যাবস্থা থেকে দূরে থাকতে হবে। আদর্শ নকশায় এই সবগুলো শর্ত পালিত হয়, কিন্তু এর প্রভাব বিদ্যমান বেরিয়ন অপ্রতিসাম্য ব্যাখ্যা করার মত যথেষ্ট প্রমাণ উপস্থাপন করতে পারে নি। বর্তমানে জেনেভায় অবস্থিত সার্নে যথেষ্ট প্রতি-হাইড্রোজেন সঞ্চয়ের জন্য গবেষণা চলছে যাতে তাদের সাথে হাইড্রোজেনের বর্ণালীর তুলনা করা যেতে পারে। এ থেকে যদি তাদের বর্ণালীর মধ্যে কোন পার্থক্য পাওয়া যায় তবে তা সিপিটি প্রতিসাম্য লঙ্ঘন করবে এবং তথাপি লোরেন্‌ৎস লংঘন ঘটবে।

সঠিক অনুচ্ছেদ শিরোনাম কোনটি?
titleA. হাবলের নীতি
titleB. বহিঃসংযোগ এবং তথ্যসূত্র
titleC. বেরিয়ন অপ্রতিসাম্য
titleD. বর্তুলাকার স্তবক যুগ
উত্তর: titleC
মানুষ পৃথিবীর প্রাকৃতিক সম্পদ বিভিন্ন কাজে ব্যবহার করেছে। এদের মধ্যে যেগুলিকে অনবায়নযোগ্য সম্পদ হিসেবে গণ্য করা হয়, যেমন জীবাশ্ম জ্বালানি, এগুলি কেবল মাত্র ভূতাত্ত্বিক সময়ের নিরিখে পুনর্নবায়িত হয়।

ভূত্বকে জীবাশ্ম জ্বালানির বিশাল ভাণ্ডার আহরণ করা হয়। এগুলির মধ্যে কয়লা, পেট্রোলিয়াম এবং প্রাকৃতিক গ্যাস উল্লেখযোগ্য। এই মজুদগুলি মানুষ কেবল শক্তি উৎপাদন নয়, রাসায়নিক দ্রব্য উৎপাদনের কাঁচামাল হিসেবেও ব্যবহার করে। এছাড়া আকরিক সৃষ্টি প্রক্রিয়ার মাধ্যমে ভূত্বকে খনিজ আকরিক মজুদও গঠিত হয়েছে। লাভা, ভূমিক্ষয় এবং পাতভিত্তিক ভূত্বকীয় গঠনের ফলে এই আকরিকগুলি তৈরি হয়েছে। এই আকরিক মজুদগুলি অনেক ধাতু এবং অন্যান্য উপকারী মৌলিক পদার্থের ঘনীভূত উৎস হিসেবে গণ্য হয়।

পৃথিবীর জীবমণ্ডল মানুষের জন্য প্রচুর জীবতত্ত্বিক উপাদান তৈরি করে, যার মধ্যে অন্তর্ভুক্ত খাদ্য, কাঠ, ঔষধপত্র, অক্সিজেন, এবং বিভিন্ন জৈব বর্জ্যকে পুনর্ব্যবহারযোগ্য করে তোলে। ভূমি ভিত্তিক বাস্তুতন্ত্র নির্ভর করে মাটির উপরের দিকের উপর ও পরিষ্কার পানির উপর, এবং সামুদ্রিক বাস্তুতন্ত্র নির্ভর করে এতে মিশ্রিত নিউট্রিয়েন্টের উপর যা ভূমি থেকে ধুয়ে সমুদ্রের পানিতে পৌছায়। ১৯৮০ সালের হিসাব অনুসারে, ৫,০৫৩ মেগাহেক্টর (৫০.৫৩ মিলিয়ন কি.মি.) পৃথিবীর ভূ-পৃষ্ঠের এলাকা জুড়ে ছিল বনভূমি ও বনাঞ্চল, ৬,৭৮৮ মেগাহেক্টর (৬৭.৮৮ মিলিয়ন কি.মি.) এলাকা ছিল তৃণভুমি ও চরণভুমি, এবং ১,৫০১ মেগাহেক্টর (১৫.০১ মিলিয়ন কি.মি.) এলাকা ছিল খাদ্যশষ্য চাষের শষ্যভূমি। আনুমানিক সেচ ভূমির পরিমাণ ১৯৯৩ সালে ছিল । মানুষ ভূমিতে বসবাস করার জন্য নির্মাণ সামগ্রী ব্যবহার করে বাড়ি ঘর তৈরি করে।

সঠিক অনুচ্ছেদ শিরোনাম কোনটি?
titleA. চৌম্বক ক্ষেত্র
titleB. ভূপৃষ্ঠ
titleC. প্রাকৃতিক সম্পদ এবং ভূমি ব্যবহার
titleD. উচ্চতর বায়ুমণ্ডল
উত্তর: titleC
সিনেমাটির বাজেট ধরা হয়েছিল মার্কিন ১১০ কোটি টাকার সমপরিমান মার্কিন ডলার থেকে ১৫ কোটি টাকার মার্কিন ডলার। উত্তর আমেরিকাতে এটি ১৩ কোটি ৯০ লক্ষ টাকার সমপরিমান ডলারের বেশি এবং বিশ্বব্যাপী প্রায় ৪২ কোটি ৭০ লক্ষ টাকার সমপরিমান ডলার আয় করেছে, যা "ম্যাট্রিক্স রিলোডেড" বক্স-অফিসের মোট অর্ধেক। মুক্তির প্রথম পাঁচ দিনে এটি ৮৩ কোটি ৮০ হাজার টাকার সমপরিমান ডলার আয় করেছে, তবে দ্বিতীয় সপ্তাহের মধ্যে এর ৬৬% হ্রাস পেয়ে যায়।

সঠিক অনুচ্ছেদ শিরোনাম কোনটি?
titleA. নির্মাণ
titleB. কুশীলবগণ
titleC. বক্স অফিস
titleD. সমালোচকদের সমাদর
উত্তর: titleC
ব্রুসেলসের পুরনো বাজারে ঘুরতে গিয়ে টিনটিন একটা জাহাজের মডেল কেনে বন্ধু ক্যাপ্টেন হ্যাডকের জন্যে। কিন্তু তখনই জাহাজের মডেল সংগ্রাহক ইভান ইভানোভিচ স্যাখারিন আর অ্যাণ্টিক-সন্ধানী বার্নাবি এসে সেটা কিনতে চায়। তারা বহুগুণ দাম সাধাসাধি করলেও টিনটিন কারো কাছেই সেটা বিক্রি করেনি। বাজারে পুলিশের দুই গোয়েন্দা জনসন ও রনসনকেও দেখা যায়; তারা পকেটমার ধরতে বেরিয়েছে। টিনটিন জাহাজের মডেলটা বাসায় এনে রাখার কিছু পরেই কুট্টুসের ধাক্কায় এটার বড় মাস্তুল ভেঙে যায়। মেরামত করে ক্যাপ্টেন হ্যাডককে দেখানোর পর জানা যায়, এটা ‘ইউনিকর্ন’ জাহাজের মডেল, ক্যাপ্টেনের এক পূর্বপুরুষ ছিলেন যার কমান্ডার।টিনটিন যখন বাড়ির বাইরে, জাহাজের মডেলটা চুরি হয়ে যায়। সেটার খোঁজে টিনটিন স্যাখারিনের বাড়িতে গিয়ে দেখে, তার কাছেও ইউনিকর্নের হুবহু একইরকম আরেকটি মডেল আছে। বাসায় ফিরে টিনটিন খুঁজে পায় গোল করে পাকানো একটুকরো কাগজ যা হয়তো মডেল জাহাজের ভাঙা মাস্তুলের ভেতর ছিল। কাগজে লেখা দুর্বোধ্য একটা ধাঁধা:
"তিন ভাই... তিন জাহাজ... দুপুর বেলায় যাত্রা... সূর্য পথ বাতলায়... আলো থেকেই আসে আলো... তাতেই আঁধার কাটে"। 

ধাঁধাটা শুনে ক্যাপ্টেন জানায় যে, তার পূর্বপুরুষ স্যার ফ্রান্সিস হ্যাডক ছিলেন ১৭শ শতকের রণতরী ‘ইউনিকর্ন’-এর ক্যাপ্টেন। জলদস্যু লাল বোম্বেটে তার জাহাজ কবজা করে তাকে বন্দি করে আর সেখানে জমায় তাদের লুট করা সব সম্পদ। রাতের আঁধারে স্যার ফ্রান্সিস নিজেকে মুক্ত করে লাল বোম্বেটের সাথে ডুয়েলে তাকে হত্যা করেন আর জাহাজের অস্ত্রাগারে আগুন লাগিয়ে দেন। বিস্ফোরণের পূর্বেই তিনি জাহাজ থেকে নেমে আসতে পেরেছিলেন। পরবর্তীতে তিনিই আবার ইউনিকর্নের ৩টি মডেল বানিয়ে তার পুত্রদের দিয়ে যান।
এদিকে সেই বার্নাবি টিনটিনের সাথে দেখা করতে এসে বাসার দরজায় গুলিবিদ্ধ হয়। অজ্ঞান হবার আগে সে কিছু বলতে না পারলেও একঝাঁক চড়ুইপাখির দিকে রহস্যময় ইঙ্গিত করে। আসলে তার আততায়ী ছিল দুই বার্ড ভাই, অ্যান্টিক ব্যবসায়ী; ইউনিকর্নের ৩য় মডেল ও ধাঁধা পেয়ে তারা ধাঁধার অপর দুই টুকরো হাত করার চেষ্টা করছে। প্রথমে বার্নাবি তাদের হয়ে একাজ করলেও এখন বনিবনা না হওয়ায় সে টিনটিনের কাছে আসে আর তারাও তার পিছু নেয়। যাইহোক, বার্ড ভাইয়েরা পরবর্তীতে টিনটিনকেও বন্দী করে তাদের কাউন্টি মার্লিনসস্পাইক হলের ভূগর্ভস্থ গুদামে। টিনটিন সেখান থেকে পালাতে সক্ষম হয় আর জনসন-রনসন বার্ড ভাইদের গ্রেপ্তার করে। বার্ড ভাইদের কাছে তখন ধাঁধার শুধু একটা টুকরো ছিল। অপর দুটুকরো তাদের মানিব্যাগের সাথে চুরি হয়েছে। টিনটিনের সাহায্যে মাণিকজোড় খুঁজে বের করে সেই পকেটমার: মিঃ সিল্ক, চুরি করা যার পেশা নয়, লোকের মানিব্যাগ সংগ্রহ করা তার বাতিক। তার কাছে বার্ডদের মানিব্যাগ ও তাতে অপর দুটুকরো কাগজ পাওয়া যায়। এবার তিনটি কাগজ একত্রে আলোর সামনে ধরলে জানা যায় সেই স্থানের অক্ষ ও দ্রাঘিমা যেখানে ডুবেছিল ইউনিকর্ন আর বোম্বেটের ধনসম্পদ। সেসব উদ্ধার করতে সমুদ্রযাত্রার পরিকল্পনা করতে থাকে টিনটিন আর হ্যাডক।

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. কাহিনীসংক্ষেপ
titleC. রূপায়ণ
titleD. ইতিহাস
উত্তর: titleB
নাইক্ষ্যংছড়ি উপজেলার মধ্য-পূর্বাংশ জুড়ে দোছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৩ কিলোমিটার। এ ইউনিয়নের পূর্বে আলীকদম উপজেলার কুরুকপাতা ইউনিয়ন, উত্তর-পূর্বে আলীকদম উপজেলার নয়াপাড়া ইউনিয়ন, উত্তর-পশ্চিমে বাইশারী ইউনিয়ন, দক্ষিণ-পশ্চিমে কক্সবাজার জেলার রামু উপজেলার গর্জনিয়া ইউনিয়ন, পশ্চিমে কক্সবাজার জেলার রামু উপজেলার কচ্ছপিয়া ইউনিয়ন, দক্ষিণে নাইক্ষ্যংছড়ি সদর ইউনিয়ন ও মায়ানমারের রাখাইন প্রদেশ এবং দক্ষিণ-পূর্বে মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. জনসংখ্যার উপাত্ত
titleC. অবস্থান ও সীমানা
titleD. শিক্ষা ব্যবস্থা
উত্তর: titleC
বাংলায় (বর্তমান বাংলাদেশ ও যার অন্তর্ভুক্ত ছিল) ভারতীয় বৌদ্ধ শাসনের প্রথম দিককার সাম্রাজ্য ছিল পাল সাম্রাজ্য যারা অষ্টম থেকে দ্বাদশ শতাব্দী পর্যন্ত শাসন করে। পাল গণ স্থাপত্যের একটি নতুন ধারা তৈরি করে যা "পাল ভাস্কর্য শিল্প বিদ্যালয়" নামে পরিচিত ছিল। সুবিশাল বিক্রমশিলা বিহার, ওদন্তপুরু বিহার এবং জগদ্দল বিহার ছিল পালদের কিছু উল্লেখযোগ্য কীর্তি। ধর্মপাল কর্তৃক পাহাড়পুরে স্থাপিত সোমপুর মহাবিহার উপমহাদেশের বৃহত্তম বৌদ্ধ বিহার এবং একে "পৃথিবীর চোখে সৌন্দর্য" হিসেবে ব্যাখ্যা করা হয়েছে। ইউনেস্কো ১৯৮৫ সালে একে বিশ্ব ঐতিহ্যবাহী স্থান হিসেবে স্বীকৃতি দেয়। দক্ষিণপূর্ব এশিয়া, চীন, জাপান এবং তিব্বত জুড়ে পাল স্থাপত্য অনুসরণ করা হচ্ছিল। বাংলা যথার্থই "পূর্বের কর্ত্রী" উপাধি অর্জন করে। ড. স্টেল্লা ক্রাম্রিস্ক বলেন: "বিহার এবং বাংলার স্থাপত্য নেপাল, বার্মা, শ্রীলংকা এবং জাভার উপর দীর্ঘস্থায়ী প্রভাব ফেলে।" ধীমান এবং ভিত্তপাল ছিলেন দুইজন বিখ্যাত পাল ভাস্কর। সোমপুর মহাবিহার সম্পর্কে জনাব জে.সি. ফ্রেঞ্চ দুঃখের সাথে বলেন: "মিশরের পিরামিডের উপর গবেষণার জন্য আমরা প্রতিবছর লক্ষ লক্ষ ডলার খরচ করি। কিন্তু আমরা যদি ঐ অর্থের শতকরা মাত্র এক ভাগ সোমপুর মহাবিহারের খননে খরচ করতাম, কে জানে কিরকম আশ্চর্যজনক আবিষ্কার সম্ভব হত।"

সঠিক অনুচ্ছেদ শিরোনাম কোনটি?
titleA. পাল বৌদ্ধ স্থাপত্য
titleB. টেরাকোটা মন্দির স্থাপত্য
titleC. বাংলাদেশের আধুনিক স্থাপত্য
titleD. সাধারণ বাংলো ধরণের স্থাপত্য
উত্তর: titleA
আল্লাহ বলেন,
বাংলায় অনুবাদ-
অতঃপর পানি না পাও, তবে তোমরা পবিত্র মাটি দ্বারা তায়াম্মুম করে নাও-অর্থাৎ, স্বীয় মুখ-মন্ডল ও হস্তদ্বয় মাটি দ্বারা মুছে ফেল। আল্লাহ তোমাদেরকে অসুবিধায় ফেলতে চান না; কিন্তু তোমাদেরকে পবিত্র রাখতে চান এবং তোমাদের প্রতি স্বীয় নেয়ামত পূর্ণ করতে চান-যাতে তোমরা কৃতজ্ঞাতা প্রকাশ কর।

সঠিক অনুচ্ছেদ শিরোনাম কোনটি?
titleA. তায়াম্মুমের সুন্নত
titleB. শর্তাবলী
titleC. কুরআনে তায়াম্মুমের আদেশ
titleD. তথ্যসূত্র
উত্তর: titleC
দোতারা বাজাতে হলে দোতারা বাজানোর পদ্ধতি ও নিয়ম রপ্ত করতে হবে। আনুমানিক দেড়-দুই হাত লম্বা এ বাদ্যযন্ত্রটি বসা অবস্থায় পায়ের ওপর রেখে এবং দাঁড়ানো অবস্থায় গলার সঙ্গে ঝুলিয়ে বাম হাতে আড়াআড়িভাবে ধরে ডান হাতে কটির ঘর্ষণ দিয়ে বাজানো হয়। সাধারণত সুরের সাথে তালের সংমিশ্রণ ঘটিয়ে দোতারা বাঁজাতে হয় যা অতি সহজে মানুষের মন কেড়ে নেয়। দোতারাতে অন্যান্য বাদ্যযন্ত্রের মত সা রে গা মা অনুসরণ করে সুর তুলতে হয় এবং একই সাথে ঐ গানটির তালও বাঁজাতে হয়। সুতরাং দোতারা বাঁজাতে হলে স্বরলিপি ও তাল সম্পর্কে ধারণা থাকতে হবে।

যারা দোতারার রিদম বা তাল নিয়ে সমস্যায় আছেন তাদের মনে রাখতে হবে তালের একটা সেন্স থাকে যা কারো কারো আপনা-আপনি তৈরি হয় আবার কারো বা অনেক অনুশীলন করে এ দক্ষতা আনতে হয়। আপনারা প্রশ্ন করতে পারেন তালের সাথে ঝংকার দিয়ে আপনারা কিভাবে দোতারা বাজাবেন। তাদেরকে বলছি চিন্তা করবেন না। এটি সহজেই হয়ে যায়। এর জন্য আপনাদের কোন গান বা রাগ কোন তালে বা রিদমে হচ্ছে তা জানা প্রয়োজন। সাধারণত বাংলা গান গুলোতে দ্রুত দাদ্রা (ঝুমুর) ৬ মাত্রা বিশিষ্ট, কাহার্বা (৮ মাত্রা), দাদ্রা (৬ মাত্রা), ঝাপতাল (১০ মাত্রা), এবং বিষমপদী তাল তেওরা (৭ মাত্রা) ব্যবহৃত হয়। এই তাল গুলোর আবার বিভিন্ন রকম চলন বা ঢং আছে। এগুলো সম্পর্কে আপনাদের অবহিত হওয়া দরকার। যে গান যে তালে ও যে চলনে এবং লয়ে (গতি) আপনাদের সেই ভাবেই বাজাতে হবে। এই লেখাটি পরে এ প্রোসেসটি জটিল মনে করকর কোন অবকাশ নেই। আপনাদের রিদমের সাথে ঝংকার দিয়ে গান প্লে করতে চাইলে সর্বপ্রথমে দরকার ফিঙ্গারিং ক্লিয়ার করা। প্রথমে সা রে গা মা রিদমের সাথে প্লে করতে হবে। যেমন মনে করেন আপনি দ্রুত দাদ্রা তালে সারগাম বাজাবেন। সেক্ষেত্রে বাজাতে হবে- স এর সময় সা পা সা সা, রে এর সময়ে রে পা রে রে; একই ভাবে গা পা গা গা, মা সা মা মা, পা সা পা পা, ধা সা ধা ধা, নি সা নি নি, র্সা সা র্সা র্সা। এভাবে অবরোহী বাজাতে হবে। এইভাবে হাতের জড়তা কেটে গেলে অন্যান্য তালেও প্রাক্টিস করতে হবে। আর যারা গান বাজাচ্ছেন তারা রিদমের সাথে প্লে করতে না পারলেও পারফেক্ট লয়ে বাজাতে থাকুন। প্রথমে সিঙ্গেল প্লে করে জড়তা কাটান তাহলে একসময়ে তালে বাজাতে পারবেন।

সঠিক অনুচ্ছেদ শিরোনাম কোনটি?
titleA. দোতারা অনুশীলনের জন্য কিছু স্বরলিপি
titleB. দোতারা টিউনিং
titleC. দোতারার তাল
titleD. দোতারা বাজানোর পদ্ধতি
উত্তর: titleD
এর সহজতম রূপে, একটি আধুনিক ধনাত্মক চাপের কৃত্রিম শ্বাসযন্ত্র একটি সংকোচযোগ্য বায়ু জলাধার বা টারবাইন, বায়ু এবং অক্সিজেন সরবরাহ, ভালভ এবং টিউবগুলির একটি সেট এবং একটি নিষ্পত্তিযোগ্য বা পুনরায় ব্যবহারযোগ্য "রোগী সার্কিট" নিয়ে গঠিত। ঘর-বায়ু সরবরাহ করতে বা বেশিরভাগ ক্ষেত্রে রোগীর বায়ু / অক্সিজেনের মিশ্রণ বায়ু জলাধারটি এক মিনিট কয়েকবার বায়ুসংক্রান্তভাবে সংকুচিত হয়। যদি কোনও টারবাইন ব্যবহার করা হয়, তবে টারবাইনটি কৃত্রিম শ্বাসযন্ত্রের মাধ্যমে বায়ুকে ধাক্কা দেয়, রোগী-নির্দিষ্ট পরামিতিগুলি পূরণের জন্য প্রবাহের ভালভ সামঞ্জস্য করে চাপ দিয়ে। যখন ওভার প্রেসার নিঃসৃত হয়, তখন ফুসফুসের স্থিতিস্থাপকতার কারণে রোগী নিষ্ক্রিয়ভাবে শ্বাস ছাড়েন, শ্বাস-প্রশ্বাসের বায়ু সাধারণত রোগী সার্কিটের মধ্যে একমুখী ভাল্বের মাধ্যমে রোগীকে বহুগুণ বলা হয়। 

কৃত্রিম শ্বাসযন্ত্রগুলি রোগী সম্পর্কিত পরামিতিগুলির (যেমন: চাপ, ভলিউম এবং প্রবাহ) এবং কৃত্রিম শ্বাসযন্ত্র ফাংশন (যেমন এয়ার ফুটো, শক্তি ব্যর্থতা, যান্ত্রিক ব্যর্থতা), ব্যাকআপ ব্যাটারি, অক্সিজেন ট্যাঙ্ক এবং রিমোট কন্ট্রোলের জন্য মনিটরিং এবং অ্যালার্ম সিস্টেমগুলিও সজ্জিত হতে পারে। বায়ুসংক্রান্ত সিস্টেম আজকাল প্রায়শই কম্পিউটার নিয়ন্ত্রিত টার্বোপাম্প দ্বারা প্রতিস্থাপিত হয়। 

আধুনিক কৃত্রিম শ্বাসযন্ত্রগুলি একটি পৃথক রোগীর প্রয়োজনের জন্য চাপ এবং প্রবাহের বৈশিষ্ট্যগুলির যথাযথ অভিযোজনের অনুমতি দেওয়ার জন্য একটি ছোট এমবেডেড সিস্টেম দ্বারা বৈদ্যুতিনভাবে নিয়ন্ত্রিত হয়। সূক্ষ্ম সুরযুক্ত কৃত্রিম শ্বাসযন্ত্র সেটিংস রোগীর পক্ষে বায়ুচলাচলকে আরও সহনীয় এবং আরামদায়ক করে তোলে। কানাডা এবং মার্কিন যুক্তরাষ্ট্রে, কৃত্রিম শ্বাসযন্ত্রের চিকিত্সকরা এই সেটিংসটি সুর করার জন্য দায়বদ্ধ, অন্যদিকে বায়োমেডিকাল টেকনোলজিস্টরা রক্ষণাবেক্ষণের জন্য দায়ী। যুক্তরাজ্য এবং ইউরোপে কৃত্রিম শ্বাসযন্ত্রের সাথে রোগীর ইন্টারঅ্যাকশনের পরিচালনা কঠিন সময়ে যত্নশীল নার্সরা করেন। 

রোগীর সার্কিটটিতে সাধারণত তিনটি টেকসই, তবে হালকা ওজনের প্লাস্টিকের টিউব থাকে, যা ফাংশন দ্বারা পৃথক করা হয় (যেমন: ইনহেলড এয়ার, রোগীর চাপ, নিঃশ্বাসিত বায়ু)। প্রয়োজনীয় বায়ুচলাচল প্রকারের দ্বারা নির্ধারিত, সার্কিটের রোগী-প্রান্তটি ননবিন্যাসিভ বা আক্রমণাত্মক হতে পারে। 

অবিচ্ছিন্ন পদ্ধতি যেমন, ক্রমাগত পজিটিভ এয়ারওয়ে প্রেসার (সিপিএপি) এবং নন-আক্রমণাত্মক বায়ুচলাচল, যা কেবলমাত্র ঘুমন্ত এবং বিশ্রামের সময় কৃত্রিম শ্বাসযন্ত্রের প্রয়োজন হয় এমন রোগীদের জন্য পর্যাপ্ত, মূলত একটি অনুনাসিক মুখোশ নিযুক্ত করে। আক্রমণাত্মক পদ্ধতি প্রয়োজন, , যা দীর্ঘমেয়াদী কৃত্রিম শ্বাসযন্ত্র নির্ভরতা জন্য সাধারণত একটি হতে হবে শ্বাসনালীতে অস্ত্রোপচার, নল হিসাবে এই দীর্ঘমেয়াদী যত্ন স্বরযন্ত্রের বা অনুনাসিকচেয়ে অনেক বেশি আরামদায়ক ও ব্যবহারিক হয়। 

সঠিক অনুচ্ছেদ শিরোনাম কোনটি?
titleA. উন্মুক্ত উৎসের কৃত্রিম শ্বাসযন্ত্র(ওপেন সোর্স কৃত্রিম শ্বাসযন্ত্র)
titleB. মহামারী চলাকালীন চিকিৎসা সরবরাহের উপর নিয়ন্ত্রণের রফতানি করুন
titleC. ক্রিয়াপদ্ধতি
titleD. ইতিহাস
উত্তর: titleC
কৈমারী ইউনিয়নের গড় সাক্ষরতা হার ৪৭.৪%। তার মধ্যে নারী শিক্ষার হার ৪৩.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃবালাপাড়া বালিকা উচ্চ মাধ্যমিক বিদ্যালয়, বালাপাড়া দারুস সালাম দাখিল মাদ্রাসা, কৈমারি স্কুল অ্যান্ড কলেজ, বিন্যাকুরি বি:সি সরকার উচ্চ বিদ্যালয়, বালাপাড়া উচ্চ বিদ্যালয়, কৈমারী আলিম মাদ্রাসা, নিউ মডেল বালিকা উচ্চ বিদ্যালয়, মৌজাশৌলমারী বালিকা দাখিল মাদ্রাসা, তালুকবদি উচ্চ বিদ্যালয়, গাবরোল তহশিলদারপাড়া উচ্চ বিদ্যালয়।

স্নাতক :কৈমারী ডিগ্রী কলেজ(প্রস্তাবিত)।
কৈমারী টেক্সটাইল কলেজ(প্রস্তাবিত)

সংস্কৃতি: ভাটিয়ালি গান,যারী গান, পালাগান,ভাওয়াইয়া গান।

সঠিক অনুচ্ছেদ শিরোনাম কোনটি?
titleA. অর্থনীতি ও যোগাযোগ
titleB. ইতিহাস
titleC. ভৌগলিক অবস্থান ও আয়তন
titleD. শিক্ষা ও সংস্কৃতি
উত্তর: titleD
রাশিয়ান সরকারের মেরিটাইম বোর্ডের (মোরস্কায়া কোল্লেগিয়া) তথ্য অনুসারে, ২০০৪ সালে, রাশিয়ার অভ্যন্তরীণ নৌপথে মোট পরিবহন করা ৮৭৫৫.৬ কোটি টন-কিলোমিটার পণ্যের মধ্যে ১৩.6 কোটি টন পণ্য বহন করা হয়েছিল। একই বছরে, ৫৩ টি সংস্থা রাশিয়ার অভ্যন্তরীণ নৌপথে যাত্রী পরিবহনে নিযুক্ত ছিল; তারা ২.২৮ কোটি যাত্রী পরিবহন করেছে, নদীর যাত্রীবাহী পরিবহনের মোট পরিমাণ ছিল ৮৪.১ কোটি যাত্রী-কিমি।

সঠিক অনুচ্ছেদ শিরোনাম কোনটি?
titleA. জলপথ
titleB. প্রশান্ত মহাসাগরে অবস্থিত অন্যান্য সাগর
titleC. কৃষ্ণ সাগর ও আজোভ সাগর
titleD. বাল্টিক সাগর
উত্তর: titleA